І не было б той прыказкі, каб не ліст з Крычава. Сёе-тое працытую. “У горадзе працяглы час як самастойныя структуры працуюць дзіцячая школа мастацтваў № 1, дзіцячая школа мастацтваў № 2 і дзіцячая школа выяўленчых мастацтваў. Ужо практычна вырашана пытанне пра аб’яднанне трох школ у адну. Калектыў ДШМ № 2 выказвае нязгоду з такім рашэннем”. “Наша школа знаходзіцца ў вельмі аддаленым раёне горада, і гэта ў будучыні стане прычынай нязручнасцяў у навучальным працэсе і для вучняў, і для іх бацькоў”. “Будзе скарочаны не толькі кіруючы склад школы, але і тэхперсанал”. “У вобласці многія філіялы рэарганізаваны ў асобныя структуры. Ствараюцца новыя рабочыя месцы. У нас гаворка — пра скарачэнне”.